ΓΡΑΠΤΗ ΕΡΩΤΗΣΗ E-1798/02

υποβολή: Elly Plooij-van Gorsel (ELDR) προς την Επιτροπή

(24 Ιουνίου 2002)

Θέμα: 06760 — αριθμός κλήσης του ΚΡΝ

Πέρυσι η Opta (Εθνική Κανονιστική Αρχή Τηλεπικοινωνιών Ολλανδίας) παρέσχε στο ΚΡΝ την δυνατότητα δημιουργίας ειδικού αριθμού τηλεφωνικών κλήσεων για σύνδεση με το Διαδίκτυο. Έκτοτε, ορισμένοι Ολλανδικοί πάροχοι σύνδεσης Διαδικτύου, όπως το Planet Internet, συνδέθηκαν με το νέο δίκτυο του ΚΡΝ μέσω του ειδικού αριθμού κλήσης 06760.

Η πρώτη επίπτωση αυτής της αλλαγής ήταν ότι δεν είναι πλέον δυνατή η πρόσβαση στη διεθνή τηλεφωνία. Αυτό σημαίνει σαφή περιορισμό της χρησιμοποίησης του διεθνούς ηλεκτρονικού ταχυδρομείου από τους συνδρομητές του Planet Internet.

Επιπλέον, μέσω της σύνδεσης με το νέο αριθμό κλήσεως 06760, οι πάροχοι σύνδεσης με το Διαδίκτυοποχρεώνουν τον συνδρομητή να καταβάλλει τέλη για τη χρήση Διαδικτύου προς τον σχετικό πάροχο και όχι πλέον προς την τηλεπικοινωνιακή επιχείρηση στην οποία είναι συνδρομητής. Ακόμα και η χρησιμοποίηση αριθμού προεπιλογής φορέα και η καλωδιακή τηλεφωνία καθίστανται μ' αυτόν τον τρόπο ουσιαστικά αδύνατες. Έτσι παραβιάζεται το δικαίωμα του καταναλωτή να συνάπτει ελευθέρως συμφωνίες.

Τέλος, ο κίνδυνος να ανέλθουν μελλοντικά οι τιμές είναι μεγάλος. Παράλληλα, γίνεται λόγος για αδιαφανή τιμολογιακή δομή και τεχνητό προσδιορισμό των τιμών δεδομένου ότι, τόσο τα έσοδα των συνδρομών Διαδικτύου, όσο και εκείνα των τελών για τη χρήση Διαδικτύου εισπράττονται από τους παρόχους σύνδεσης με το Διαδίκτυο. Αυτό δεν εξυπηρετεί τον ανταγωνισμό και μπορεί να οδηγήσει σε στρέβλωσή του.

1. Έχει ενημερωθεί η Επιτροπή για την δημιουργία του αριθμού 06760 του ΚΡΝ και για τα προβλήματα που προέκυψαν από την πρόσβαση των διαφόρων παρόχων σύνδεσης με το Διαδίκτυο στον αριθμό αυτό·

2. Δεν φρονεί η Επιτροπή ότι στην περίπτωση αυτή μπορεί να γίνει λόγος για παράβαση των δικαιωμάτων και της ελευθερίας επιλογής των καταναλωτών καθώς και για πιθανή στρέβλωση του ανταγωνισμού·

3. Σε περίπτωση καταφατικής απαντήσεως, προτίθεται η Επιτροπή να λάβει σχετικώς μέτρα και εάν ναι, ποιά·

Απάντηση του κ. Liikanen εξ ονόματος της Επιτροπής

(31 Ιουλίου 2002)

1. Η Επιτροπή γνωρίζει την πρόσφατη καθιέρωση των αριθμών κλήσης με προεπιλογέα 06760 στις Κάτω Χώρες. Οι αριθμοί αυτοί καθιερώθηκαν για πρώτη φορά στις αρχές του 2000 και χρησιμοποιούνται για την πρόσβαση στο Ίντερνετ. Η καθιέρωσή τους συμβάλλει στην επίλυση της έλλειψης χωρητικότητας στο τηλεφωνικό δίκτυο της εταιρείας KPN. Τηλεφωνικές κλήσεις που αρχίζουν με τον προεπιλογέα 06760 αναγνωρίζονται από τον μεταγωγέα της KPN ως κλήσεις Ίντερνετ και αποσυνδέονται από το τηλεφωνικό δίκτυο ώστε να διεκπεραιωθούν προς ειδικό δίκτυο δεδομένων. Τον Ιούλιο του 2001 η εθνική ρυθμιστική αρχή τηλεπικοινωνιών των Κάτω Χωρών OPTA αποφάσισε να μειώσει τα τέλη διασύνδεσης και ενδεχομένως να αυξήσει και το ενδιαφέρον των παρόχωνπηρεσιών Ίντερνετ (ISP) για αριθμούς κλήσης με προεπιλογέα 06760, ως αποτέλεσμα αυτής της απόφασης. Οι πάροχοιπηρεσιών Ίντερνετ επ'ουδενί λόγω δενποχρεούνται να στραφούν σε αριθμούς με προεπιλογέα 06760.

Χρησιμοποιώντας αριθμούς με προεπιλογέα 06760 προσφέρονται πολλοί διαφορετικοί τρόποί σύνδεσης με το Ίντερνετ μέσω τηλεφωνικού διαμορφωτή-αποδιαμορφωτή (modem). Προσφέρεται το σύστημα Friaco (χωρητικότητα με πάγιο μηνιαίο τέλος), το σύστημα Miaco (χωρητικότητα με χρονοχρέωση) και το συλλεκτικό σύστημα. Όταν εφαρμόζεται το συλλεκτικό σύστημα, το οποίο επίσης βασίζεται στη χρονοχρέωση, η KPN αποστέλλει το λογαριασμό στον τελικό χρήστη, ενώ με το σύστημα Miaco ο λογαριασμός αποστέλλεται από τον φορέα εκμετάλλευσης ή τον ISP. Ο ISP είναι ελεύθερος να επιλέξει το σύστημα της προτίμησής του.

Το κόστος αριθμού με προεπιλογέα 06760 καθορίζεται από τον φορέα εκμετάλλευσης των επικοινωνιών ή από τον ίδιο τον ISP και η χρέωση εξαρτάται από το σύστημα που χρησιμοποιείται. Η ελευθερία του ISP να καθορίσει το τέλος που χρεώνει στον καταναλωτή και η ευρύτερη δυνατότητα επιλογής των τελών από τον ISP θα καταστήσουν ευκολότερο τον ανταγωνισμό επί των τιμών, εξέλιξη θετική για τον καταναλωτή.

Με βάση τη συνεχιζόμενη παρακολούθηση των αγορών τηλεπικοινωνιών, το απόγειο της οποίας είναι η ετήσια έκθεση εφαρμογής, η Επιτροπή γνωρίζει τη δυνατότητα του περιγραφομένου προβλήματος των διεθνών κλήσεων και της χρήσης της προεπιλογής φορέα (carrier pre-selection — CPS) και της καλωδιακής τηλεφωνίας, που, σύμφωνα με το Αξιότιμο Μέλος, καθιστά πλέον αδύνατη τη χρήση των αριθμών με προεπιλογέα 06760. Τα προβλήματα πουφίστανται σε εθνικό επίπεδο έχουν ήδη επισύρει την προσοχή της OPTA, η οποία θα λάβει μέτρα εάν χρειαστεί.

2. Εάν κριθεί αναγκαίο, για παράδειγμα ότι είναι σχεδόν αδύνατη η προεπιλογή αριθμού με προεπιλογέα 06760, θαπάρξει ενδεχομένως η ανάγκη περιορισμού της ελευθερίας επιλογής του καταναλωτή και, ενδεχομένως, στρέβλωση του ανταγωνισμού. Ωστόσο, αυτό συμβαίνει μόνον στην περίπτωση που το δίκτυο δεδομένων της KPN διαβιβάζει άμεσα την κλήση στον τελικό χρήστη· στην περίπτωση δρομολόγησης της κλήσης δενφίσταταιποχρέωση προεπιλογής φορέα (CPS). Δενφίσταταιποχρέωση επιβολής προεπιλογής φορέα στους ISP.

3. Τα αναφερόμενα προβλήματα αναλύονται σε εθνικό επίπεδο. Σε πρώτη φάση θα πρέπει να ληφθεί απόφαση σχετικά με την εθνική νομοθεσία που θα πρέπει να αποτελέσει τη βάση για να ληφθούν μέτρα σε εθνικό επίπεδο. Στο πλαίσιο της εκπόνησης της έκτης έκθεσης εφαρμογής, η Επιτροπή θα παρακολουθήσει το θέμα αυτό εκ του σύνεγγυς και, εάν χρειαστεί, θα λάβει μέτρα για την προστασία των καταναλωτών.

Επιπλέον, η Επιτροπή επιθυμεί να πληροφορήσει το Αξιότιμο Μέλος ότι στις αρμόδιες για τον ανταγωνισμόπηρεσίες της Επιτροπής έχειποβληθεί καταγγελία σχετικά με τους αριθμούς με προεπιλογέα 06760 της KPN, με το επιχείρημα ότι παραβιάζονται οι διατάξεις της Κοινότητας περί ανταγωνισμού. Η Επιτροπή εξετάζει ακόμα την καταγγελία και ευρίσκεται σε στενές επαφές με την αρμόδια για τον ανταγωνισμό αρχή των Κάτω Χωρών.